
Изх.№ …………………………
ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА
от Мирослав Митков Янчев – Кмет на Община Златоград

Относно: Предоставяне на временни безлихвени заеми от временно свободни средства от общинския бюджет  и от сметките за средства от Европейския съюз за авансово финансиране на плащания по проекти, финансирани със средства от Европейския съюз и по други международни програми и договори
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
На основание чл. 104, ал.1, т.4 и т.5  и чл. 126 от Закона за публичните финанси , с решение на общинския съвет могат да се отпускат временни безлихвени заеми от сметките за средства от ЕС и от общинския бюджет, с които авансово да се финансират плащания по проекти, финансирани със средства от Европейския съюз  и от други международни програми и договори, като срокът за погасяване на заемите се обвързва със сроковете на ползването на съответното финансиране със средства от Европейския съюз.
Към настоящия момент Община Златоград е бенефициент по няколко проекти финансирани със средства от Европейския съюз. В процеса на изпълнението на проектите е необходимо осигуряването на финансов ресурс за извършване на допустими разходи, които в последствие се верифицират и възстановяват.

За реализацията на изпълняваните през 2024 г. проекти е необходимо да се предоставят временни безлихвени заеми, като сроковете за предоставяне и възстановяване на заемите са в зависимост от условията на финансиращата програма. Отпускането на временни безлихвени заеми е необходимо, поради факта, че възстановяването на разходите по оперативните програми се осъществява след представяне на искания за междинни и окончателно плащания, базирани на реално извършени разходи.

Проектите, за които следва да се отпуснат безлихвени заеми са следните:
1. Проект "Грижа в дома в Община Златоград" по Програма за развитие на човешките ресурси 2021-2027:
- период на изпълнение – 01.01.2023 г.- 01.05.2024 г.
- обща стойност на проекта – 427 477 лв.

- планирана стойност за 2024 г.- 146 150 лв.

- по проекта са назначени 16 домашни помощника, шофьор, диспечер, 2 медицински сестра, 2 рехабилитатора и един психолог (общо 23 човека), които обслужват 64 потребителя на социалната услуга от Община Златоград.
2. Проект „Укрепване на общинския капацитет на Община Златоград“ по Програма за развитие на човешките ресурси 2021-2027:

- период на изпълнение – 01.04.2023 г.- 01.12.2024 г.

- обща стойност на проекта – 57  155 лв.

- планирана стойност за 2024 г.- 35 215 лв.

- по проекта са назначени 2 лица на трудов договор като „Сътрудник социални дейности“

3. Проект „Повишаване на капацитета на служителите на Агенция по социалното подпомагане във връзка с модернизиране на системата на социалната закрила (допълва и развива Приеми ме 2015) :
- планиран период на изпълнение – 01.01.2024 г.- 31.12.2024 г.

- обща стойност на проекта – 25 730 лв.

- планирана стойност за 2024 г.- 25 730 лв.

- усъвършенстване и разширяване обхвата на приемната грижа и затвърждаване предоставянето й на местно ниво като алтернативна форма за отглеждане на деца в риск в семейна среда, поставяйки й специален фокус върху развитието на „специализирана приемна грижа“ за деца с увреждания и деца, жертви на насилие.

4. Проект „Младежка заетост +“

- планирана стойност за 2024 г.- 16 356 лв.

- по програмата има едно назначено лице, със срок на договора до 28.05.2024 г.
5. Проект „Топъл обяд в община Златоград“ по Програма „Храни и основно материално подпомагане „ 2021-2027 г.:
- период на изпълнение – 01.11.2022 г.- 30.09.2025 г.

- обща стойност на проекта – 519 475 лв.

- планирана стойност за 2024 г.- 182 400 лв.

- осигуряване на топъл обяд на 200 уязвими граждани, които поради бедност и продължителна социална изолация са в затруднение да осигурят сами прехраната си.
6. Проект „Подобряване на Енергийната ефективност на СУ „Св. Княз Борис I“, с.Старцево, общ. Златоград:
- период на изпълнение –23.01.2024 г.- 15.09.2025 г.

- обща стойност на проекта – 1 173 090 лв.

- планирана стойност за 2024 г.- 1 173 090 лв.

- Предвидено е изграждане на Фотоволтаична електрическа централа (ФВЕЦ) за собствени нужди както и Термо помпена инсталация. Ремонта включва топлоизолиране, полагане на влагоустойчива, цветна, структурна фасадна мазилка и цялостна каменна облицовка на цокъл, премахване на съществуващи бетонови керемиди, направа на дъсчена обшивка, полагане на хидроизолационно фолио, нови дървени летви, и керамични керемиди. Предвижда се цялостна смяна на водосточни тръби и улуци на всички корпуси, поради тяхното лошо състояние и течове, на бетоновите външни стълби на главен вход на Корпус А се предвижда полагане на нова настилка от мразоустойчив гранитогрес, както и смяна на външни метални врати с нови алуминиеви.
Във тази връзка предлагам Общински съвет Златоград да даде съгласие за предоставяне на временни безлихвени заеми от временно свободни средства за 2024 г., за авансово финансиране на плащания по проекти, финансирани със средства от Европейския съюз и по други международни програми, включително и на бюджетни организации, чиито бюджет е част от общинския бюджет.

Информация за отпуснатите и възстановени временни безлихвени заеми ще бъде предоставяна на Общински съвет Златоград в сроковете и по реда на чл. 125, ал. 4 от Закона за публичните финанси.

Предвид гореизложеното предлагам Общински съвет Златоград да вземе следното 
РЕШЕНИЕ :
На основание чл. 21, ал.1, т.10 и ал.2 от Закона за местното самоуправление и местната администрация, чл.104, ал.1, т.4 и т.5 и ал.4 от Закона за публичните финанси, Общински съвет - Златоград
1. Дава съгласие за предоставяне на временни безлихвени заеми от общинския бюджет и/или от сметките за средства от Европейския съюз, за авансово финансиране на плащания по проекти, финансирани със средства от Европейския съюз и от други международни програми и договори, включително и на бюджетни организации, чиито бюджет е част от общинския бюджет, при условията на чл.104, ал.4 от Закона за публичните финанси:
1.1. Проект "Грижа в дома в Община Златоград" по Програма за развитие на човешките ресурси 2021-2027:

1.2. Проект „Укрепване на общинския капацитет на Община Златоград“ по Програма за развитие на човешките ресурси 2021-2027:

1.3. Проект „Повишаване на капацитета на служителите на Агенция по социалното подпомагане във връзка с модернизиране на системата на социалната закрила (допълва и развива Приеми ме 2015 )

1.4. Проект „Младежка заетост +“

1.5. Проект „Топъл обяд в община Златоград“ по Програма „Храни и основно материално подпомагане „ 2021-2027 г.

1.6. Проект „Подобряване на Енергийната ефективност на СУ „Св. Княз Борис I“, с.Старцево, общ. Златоград

2. При предоставянето на временни безлихвени заеми от временно свободни средства от общинския бюджет да се спазват изискванията на чл. 126 от Закона за публичните финанси.

3. При предоставянето на средства от сметките за средства от ЕС да се спазват изискванията на чл. 104, ал.1, т.4 и т. 5 от Закона за публичните финанси и условията на ал. 4 и ал. 5.

МИРОСЛАВ ЯНЧЕВ

Кмет на Община Златоград
Изготвил:
Надя Мангарудова 

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

